《过张鲁公祠》
明代·吴世忠

遗庙荒凉古木稠，孤忠千载思悠悠。
频摧北虏三千士，独障南藩百二州。
落日旌旗迷大泽，屯云剑戟枕长流。
当年玉辇西还日，勋业谁将汗简收。

作者简介：江西金溪人，字懋贞。弘治三年进士。授兵科给事中。请恤建文朝殉难诸臣，制止外戚张鹤龄家与民争地，皆不听。奉命勘大同边备，还言军官无状、士卒困苦及巡抚刘等罪，亦不能尽用。迁吏科左给事中，擢湖广参议，坐事降山东佥事。正德间官至右佥都御史，巡抚延绥，引疾归。